Espoon pelastuslaitos tiedottaa, että pizzeriassa on ollut tulipalo Kyyhkysmäellä Lintuvaarantiellä Espoossa. Tiedotteen mukaan paloa epäillään tahallaan sytytetyksi.

Espoossa syttyi sunnuntai-iltana pizzeriapalo, jota epäillään tahallaan sytytetyksi, kertoo poliisi. Näin epäillään paikalla olleiden ihmisten kertoman perusteella, sanoo komisario Esa Pennanen Helsingin poliisista.

Tutkinnallisista syistä poliisi ei vielä voinut kertoa, miten palo oli sytytetty. Illan aikana poliisi otti lähistöltä ihmisiä kiinni paloon liittyen.

Poliisin mukaan ravintola kärsi palossa huomattavat vahingon. Palon aikaan ravintolassa oli sisällä ihmisiä, mutta kukaan ei loukkaantunut, Pennanen sanoo.

Rikosnimike on poliisin mukaan mahdollisesti törkeä tuhotyö.

Länsi-Uudenmaan poliisi tutkii asiaa.

Pelastuslaitos tiedotti puoli yhdeksän aikaan illalla sammuttaneensa tulipalon. Pelastuslaitos varmistaa vielä pizzerian yläpuolen tilat.

Silminnäkijä kertoi aiemmin sunnuntaina Iltalehdelle, että pizzeriaan heitettiin polttopullo, minkä jälkeen omistajat ottivat tuhopolttajan kiinni ja soittivat paikalle poliisin. Silminnäkijän mukaan poliisi otti epäillyn tekijän kiinni Veräjäpellonkujalla lähellä pizzeriaa.

Iltalehden lukija lähetti toimitukseen kuva. Hän kertoo, että Pizzeria Paradise Lintuvaarassa paloi sunnuntaina. LUKIJAN KUVA

LUKIJAN KUVA